La burjassotera Manuela Sánchez Zoilo presenta el llibre “Aquel verano de la rana”, en l’Ermita de Sant Roc
2025-07-24

La programació de les Biblioteques Municipals es traslladarà, dimecres que ve 27 de novembre, a un dels enclavaments més bonics de Burjassot, l’Ermita de Sant Roc, punt de trobada d’una nova presentació literària. L’autora burjassotera Manuela Sánchez Zoilo presentarà el seu llibre Aquel verano de la rana, d’Editorial Blava Cobalt. Serà a les 19.00 hores.

Aquesta genial obra narra la història de la família d’Isabel que estiueja, com tantes altres, en el bonic poble de Burjassot. Ser sorpresa pel seu pare volent disseccionar una granota, la qual cosa es podia considerar com una entremaliadura d’adolescent, es converteix en un fet transcendental que la portarà a un internat durant alguns anys. Un matrimoni concertat sense el seu consentiment donarà un nou gir a la vida d’Isabel, que només canviarà definitivament després de l’inesperat esclat de la Guerra Civil.

De sang extremenya, perquè els seus pares van emigrar com tants altres des de Monesterio (Badajoz), Manuela va nàixer a Paterna però, “sempre em vaig sentir del poble on visc, Burjassot. Mare i abuela, treballe des de fa més de 30 anys com a funcionària de Justícia”, ha assenyalat Manuela.

Compromesa en l’ajuda als altres i optimista respecte a la naturalesa humana, durant sis anys va portar endavant el projecte solidari “Kanguros”, de l’Associació de veïns Lauri Volpi. Des de fa més de 15 anys dirigeix el Taller de Memòria que s’imparteix en el Centre Social Ausiàs March, també de Burjassot.

Aquel verano de la rana és la segona obra escrita per Manuela, sent la seua primera novel·la romàntica Diré que sí, publicada en 2021.